ডায়োনিসিয়াস এক্সিগুয়াসের পুনরুত্থান পার্বণ সারণী
ডায়োনিসিয়াস এক্সিগুয়াসের পুনরুত্থান পার্বণ সারণী ৫২৫ খ্রিস্টাব্দে ডায়োনিসিয়াস এক্সিগুয়াস ৫৩২-৬২৬ সালের জন্য তৈরি করেন। তিনি এটি আলেকজান্দ্রিয়ার সিরিলের ৪৩৭-৫৩১ সালের জন্য নির্মিত পুনরুত্থান পার্বণ সারণী অবলম্বনে তৈরি করেছেন। পরে আলেকজান্দ্রিয়ার থিওফিলাস ৩৯০ সালের দিকে আলেকজান্দ্রীয় সারণী অবলম্বনে আরেকটি সারণী নির্মাণ করে। ডায়োনিসিয়াসের সারণীর ঐতিহাসিক গুরুত্ব দুটি: এই পুনরুত্থান পার্বণ সারণী থেকে বিডের পুনরুত্থান পার্বণ সারণী তৈরি করা হয়েছিলো যার মাধ্যমে জুলীয় বর্ষপঞ্জিতে পুনরুত্থান পার্বণের তারিখ নির্ণয় করা যেতো (ডায়োনিসিয়াসের সারণীর জি কলামের ন্যায়); এই পুনরুত্থান পার্বণ সারণীর মাধ্যমে ডায়োনিসিয়াস বিশদভাবে খ্রিস্টীয় সালকে পরিচয় করিয়ে দেন (ডায়োনিসিয়াসের সারণীর এ কলাম দেখুন) যা দুই শতাব্দী পরে বিড কর্তৃক ঐতিহাসিক ঘটনার তারিখ নির্ণয়ের জন্য পূর্ণ পদ্ধতিতে রূপ নেয়।